فرنسا (فرنساوى: France (مساعده·معلومات) نطق: [fʁɑ̃s]; الجمهوريه الفرنساويه, فرنساوى: République française نطق: [ʁepyblik fʁɑ̃sɛz]) موجودة فى غرب اوروبا و بتطل على البحر المتوسط فى الجنوب و بحر الشمال و القنال الانجليزي فى الشمال و من نهر الراين فى الشرق لحد المحيط الاطلانطي فى الغرب. فرنسا ليها حدود مع بلجيكا،لوكسيمبورج، المانيا، سويسرا، ايطاليا، موناكو، أندورا و اسبانيا. فرنسا هى اكبر دولة فى الاتحاد الأوروبى من ناحية ، و تالت اكبر دولة فى أوروبا بعد روسيا و اوكرانيا و تانى اكبر دولة فى أوروبا لو اتحسبت أراضيها اللى بره الاتحاد الاوروبي. فرنسا كانت قوة رئيسية ليها نفوذ قوي واقتصادى و ثقافى و عسكرى و سياسى.    ف العصور الوسطى ، كانت فرنسا مملكة إقطاعية قوية بس مش مركزيه لدرجة ان سلطة الملك ماكاتش محسوسه اوى. فيليب اوجست عزز القوة الملكية و وسع مملكته، فيليب غيير فرنسا لأكتر الدول ازدهار و قوه ف اوروبا. ساعد المدن على التحرر من السلطة السايده ، و منح الامتيازات و الحريات للبرجوازية الجديده. و بنا سور عظيم حوالين باريس ("سور فيليب التانى أوجسطس") ، وأعاد تنظيم الحكومة الفرنسية و جاب استقرار مالى لبلاده.